Lauri Nummenmaa

Lauri Nummenmaa (s. 27. huhtikuuta 1977) on suomalainen aivotutkija, psykologi ja filosofian tohtori. Hän väitteli Turun yliopistosta 2006, jonka jälkeen hän toimi tutkijana Cambridgessa, Tampereen yliopistossa ja Turun PET-keskuksessa. Vuonna 2008 Nummenmaa siirtyi tutkijaksi Aalto-yliopistoon. Hän työskenteli Aalto-yliopiston lääketieteellisen tekniikan ja laskennallisen tieteen laitoksella professorina. Nykyisin Nummenmaa on Turun yliopiston PET-keskuksen professori.

Nummenmaa on tutkinut tunteiden ja sosiaalisen vuorovaikutuksen taustalla olevia aivomekanismeja ja hermoverkkoja. Hän on kirjoittanut muun muassa teokset Tunteiden psykologia (2010) ja Tunnekartasto (2019).

Vuonna 2015 Nummenmaa sai Suomen Akatemian myöntämän Akatemiapalkinnon yhteiskunnallisesta vaikuttavuudesta.

Myös Lauri Nummenmaan vanhemmat Anna Raija Nummenmaa ja Tapio Nummenmaa olivat professoreita.

Julkaisuja




Lähteet

Aiheesta muualla
 Turun yliopisto: Tutkimusportaali: Lauri Nummenmaa
 Ts.fi: Tutkimus: Ihmisillä viisi tietoisten kokemusten päätyyppiä (Turun Sanomat 29.8.2018) 
 Kivimäki, Antti: Katso, missä kohtaa kehoaan suomalaiset kokevat häpeän, onnistumisen, himon ja 97 muuta tuntemusta HS.fi. 29.8.2018.

Luokka:Aalto-yliopiston professorit
Luokka:Suomalaiset neurotieteilijät
Luokka:Vuonna 1977 syntyneet
Luokka:Elävät henkilöt